L’Agència Jove et dóna l’oportunitat, al juny, de millorar el teu anglès sense gastar-te un euro
2025-07-24

Després del gran acolliment i de l’èxit de les classes gratuïtes de conversa en anglès engegades des de l’Agència Jove de Burjassot el passat mes de maig, el servei d’assessorament als joves burjassoters ha llançat nous horaris i dies de classe per al mes de juny.

Les classes tindran lloc del 6 al 30 de juny en la Campus City, l’oficina de l’IMCJB en el Campus de Burjassot, i seran, per al grup un, els dilluns i dimecres d’11:30 a 12:30 hores i les del grup dos, també dilluns i dimecres, de 18 a 19 hores. Finalment, les classes del grup tres seran els dimarts i dijous de 10 a 11 hores.

Les matrícules es poden realitzar, des del 23 de maig, a través de la seu electrònica de l’IMCJB, allotjada en la web municipal, www.burjassot.org o accedint a la web de l’IMCJB, www.imcjb.org, secció cultura.

L’objectiu d’aquests cursos, gratuïts, és el que els joves adquirisquen major fluïdesa en l’expressió oral anglesa, que augmenten el seu vocabulari, puguen corregir els seus errors gramaticals i milloren la seua capacitat de diàleg dins d’un grup i en una conversa. Els nivells indicats per a aquests cursos són l’A2 i B1.